Document ID: 31989R0626

*****
ΚΑΝΟΝΙΣΜΟΣ (ΕΟΚ) αριθ. 626/89 ΤΗΣ ΕΠΙΤΡΟΠΗΣ
της 10ης Μαρτίου 1989
για τροποποίηση του κανονισμού (ΕΟΚ) αριθ. 2681/83 περί λεπτομερειών εφαρμογής του καθεστώτος ενίαχυσης για τους ελαιούχους σπόρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 1920/87 του Συμβουλίου της 2ας Ιουλίου 1987 για τη χορήγηση ειδικής ενίσχυσης για τους ηλιανθόσπορους που παράγονται και μεταποιούνται στην Πορτογαλία (1), και ιδίως το άρθρο 3,
Εκτιμώντας:
ότι το άρθρο 12 του κανονισμού (ΕΟΚ) αριθ. 476/86 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 1920/87, που προβλέπει τη χορήγηση εξισωτικής ενίσχυσης για τους ηλιανθόσπορους που παράγονται και μεταποιούνται στην Πορτογαλία έχει καταργηθεί από τον κανονισμό (ΕΟΚ) αριθ. 1920/87· ότι ο εν λόγω κανονισμός προβλέπει τη χορήγηση ειδικής ενίσχυσης για τους σπόρους αυτούς·
ότι το άρθρο 3 του κανονισμού (ΕΟΚ) αριθ. 1920/87 προβλέπει ότι, αν παραστεί ανάγκη, είναι δυνατόν να θεσπιστούν συμπληρωματικές λεπτομέρειες εφαρμογής σ' εκείνες που καθορίζονται με τον κανονισμό (ΕΟΚ) αριθ. 2681/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3780/88 (4)· ότι για λόγους ευκρίνειας, πρέπει να τροποποιηθεί το άρθρο 7 του κανονισμού (ΕΟΚ) αριθ. 2681/83 για να ληφθεί υπόψη η περίπτωση της ειδικής ενίσχυσης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 7 του κανονισμού (ΕΟΚ) αριθ. 2681/83 τροποποιείται ως εξής:
1. Στην παράγραφο 6, διαγράφονται οι όροι: «και στο άρθρο 12 του κανονισμού (ΕΟΚ) αριθ. 476/86.»
2. Προστίθεται η ακόλουθη παράγραφος:
«7. Στην περίπτωση της ειδικής ενίσχυσης που αναφέρεται στο άρθρο 1 του κανονισμού (ΕΟΚ) αριθ. 1920/87 του Συμβουλίου (*):
α) ο αιτών προσθέτει την ένδειξη ''ειδική ενίσχυση» στο έντυπο της αίτησης για πιστοποιητικό, είτε μετά τη στήλη ''Β. Αίτηση για πιστοποιητικό ΑΡ, εφόσον πρόκειται για αίτηση για το μέρος ΑΡ του πιστοποιητικού, είτε στο χώρο 13 εφόσον πρόκειται για αίτηση για το μέρος ID του πιστοποιητικού·
β) ο οργανισμός έκδοσης προσθέτει την ένδειξη ''ειδική ενίσχυση" ανάλογα με την περίπτωση, είτε στο χώρο 8 του μέρους ΑΡ του πιστοποιητικού, είτε στο χώρο 9 του μέρους ID του πιστοποιητικού.
(*) ΕΕ αριθ. L 183 της 3. 7. 1987, σ. 18.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαρτίου 1989.

Labels: 17
5